Diari Oficial de la Generalitat Valenciana


Sumari del DOGV 6731, del 09-03-2012 (2012/2078)

Notificació de la sentència dictada en el judici ordinari número 340/2010.
--------------------------------------------------------------------------

### Dades del document

Número de DOGV
:   6731

Data del DOGV
:   09-03-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/2078


Organisme emissor
:   Jutjat de Primera Instància Número 23 de València

Tipus de document
:   Edicte

Notificació de la sentència dictada en el judici ordinari número 340/2010. [2012/2078]  
Procediment ordinari 000340/2010  
De: Aguas de Valencia, SA, Omniun Ibérico, SA, i Empresa Mixta Valenciana de Aguas, SA.  
Procuradora: Desamparados Barber Paris.  
Contra: Daniel López Delicado i Diego Oncala Vera.  
Procuradora: Silvia Cloquell Martínez.  
En aquest procediment ordinari seguit a instàncies d'Aguas de Valencia, SA, Omniun Ibérico, SA, i Empresa Mixta Valenciana de Aguas, SA, contra Daniel López Delicado i Diego Oncala Vera, s'ha dictat la sentència, que, literalment, és com segueix:  
«Desamparados Almenar Belenguer, magistrada jutgessa del Jutjat de Primera Instància número 23 de València, les actuacions de judici ordinari seguits amb el número 340/2010 a instàncies de les mercantils Aguas de Valencia, SA, Omniun Ibérico, SA, i Empresa Mixta Valenciana de Aguas, SA (Emivasa), representades per la procuradora Desamparados Barber Paris i assistides pel lletrat Ignacio López Arbide, contra Daniel López Delicado, declarat en rebel·lia, i contra Diego Oncala Vera, representat per la procuradora Silvia Cloquell Martínez i assistit pel lletrat Alejandro Serón Rey; s'hi exerceixen les accions de resolució de contracte i reclamació d'una quantitat  
Dispositiva  
Estime la demanda presentada per les mercantils Aguas de Valencia, SA, Omniun Ibérico, SA, i Empresa Mixta Valenciana de Aguas, SA (Emivasa), representades per la procuradora Desamparados Barber Paris, contra Daniel López Delicado, declarat en rebel·lia, declare resolt el contracte de subministrament d'aigua i conservació i inspecció del comptador relatiu a l'immoble situat a l'avinguda Pérez Galdós, número 131, 3r., porta 7, de València, subscrit el 13 de gener de 1964, faculte Emivasa per a que porte a terme les actuacions necessàries per al cessament efectiu del subministrament d'aigua, i l'autoritze fins i tot, si cal, a accedir al lloc on estiga el comptador amb l'objecte de poder interceptar el pas de l'aigua; condemne Daniel López Delicado a pagar a Aguas de Valencia, SA, i Omniun Ibérico, SA, la quantitat de tres-cents noranta-dos euros i vint-i-quatre cèntims (392,24 €), més els interessos legals des de la data de la interpel·lació judicial (22 de febrer de 2010); i condemne Daniel López Delicado a pagar a Emivasa la quantitat de tres mil tres-cents trenta-quatre euros i nou cèntims (3.334,09 euros), més els interessos legals des de la data de la interpel·lació judicial (22 de febrer de 2010), més les quantitats que per concepte de subministrament d'aigua potable i manteniment de comptador s'hagen produït o es produïsquen d'ara en avant a favor d'Emivasa des de la factura següent a la número A2009FC2398661 emesa per Emivasa el 24 de novembre de 2009 fins que la sentència siga efectiva.  
  
Estime la demanda presentada per las mercantils Aguas de Valencia, SA, Omniun Ibérico, SA, i Empresa Mixta Valenciana de Aguas, SA (Emivasa), representades per la procuradora Desamparados Barber Paris, contra Diego Oncala Vera, representat per la procuradora Silvia Cloquell Martínez, i condemne Diego Oncala Vera a sotmetre's a la resolució contractual abans esmentada, i a que per aquest motiu, permeta l'entrada dels operaris de la demandant en el seu domicili a fi de que duguen a terme les actuacions necessàries per a interceptar el subministrament d'aigua.  
S'imposen als demandats les costes del procediment.  
Contra aquesta sentència, que no és ferma, es pot interposar un recurs d'apel·lació per a l'Audiència Provincial, que s'haurà de preparar davant d'aquest Jutjat en el termini de 20 dies comptadors des de l'endemà de la notificació d'aquesta sentència; així mateix s'hauran d'interposar les al·legacions en què es base la impugnació a més de indicar la resolució objecte d'apel·lació i els pronunciaments que s'impugnen (art. 458.1 y 2 VIL 9876). I, a més, de conformitat amb el que estableix la disposició addicional 15a de la Llei Orgànica del Poder Judicial per tal de complir el deure d'efectuar un dipòsit per a recórrer.  
Aquesta és la meua sentència, que jutjant en primera instància pronuncie, mane i firme».  
I atés que el demandat esmentat, Daniel López Delicado i Diego Oncala Vera, en parador desconegut, s'expedeix aquest edicte a fi que valga de notificació de forma deguda.  
  
València, 16 de febrer de 2012.- El secretari judicial: Alberto Martínez de Santos.